LATVIJAS LAUKSAIMNIECĪBAS UNIVERSITĀTE

**ZINĀTNES PADOMES SĒDES**

**PROTOKOLS**

**Jelgavā**

## 2016.gada 27.aprīlī Nr.4

**1.**

**Par LLU akadēmiskā personāla, vadošo pētnieku un pētnieku zinātniskā darba un zinātniskās darbības efektivitātes vērtēšanu (*ZP lēm 16-9*).**

Ziņo: Dzidra Kreišmane, Zinātnes un projektu attīstības centra vadītāja

**LLU Zinātnes padome nolemj (*ZP lēm 16-9*):**

apstiprināt LLU akadēmiskā personāla, vadošo pētnieku un pētnieku zinātniskās darbības efektivitātes vērtēšanas kārtību (pielikumā).

*Pielikums:*

*LLU Zinātnes padomes*

*2016. gada 27. aprīļa sēdes lēmumam Nr. 16-9*

1. **Akadēmiskā personāla, vadošo pētnieku un pētnieku zinātniskās darbības efektivitātes vērtēšanas kārtība**

|  |  |  |  |
| --- | --- | --- | --- |
| **Kritērijs** | | **Summa** | **Aprēķinu kārtība** |
| 1. **Projekti** | | | |
| **1.1** | Īstenoto starptautisko projektu skaits vērtēšanas periodā vai dalība tajos, skaits |  | Vadība, n40, ja projekta finansējums  ir līdz 20 000 eiro;  n50, ja projekta finansējums ir no  21 000 līdz 50 000 eiro  n60, ja projekta finansējums ir virs  50 000 eiro |
|  | Dalība, n20 |
| **1.2** | Īstenoto Latvijas valsts budžeta finansēto projektu skaits vērtēšanas periodā (ES struktūrfondu projekti, Valsts pētījumu programmas, Latvija Zinātnes padomes finansēti projekti, u.c.), skaits |  | Vadība, n30, ja projekta finansējums  ir līdz 20 000 eiro;  n40, ja projekta finansējums ir no  21 000 līdz 50 000 eiro  n50, ja projekta finansējums ir virs  50 000 eiro |
|  | Dalība, n15 |
| **1.3** | Īstenoto līgumpētījumu skaits vērtēšanas periodā (tirgus orientētie projekti, ministriju pasūtītie pētījumi, pašvaldību u.c. valsts institūciju pasūtījumi, skaits |  | Vadība, n20 |
|  | Dalība, n10 |
| **1.4.** | Līgumprojekti ar uzņēmējiem, skaits |  | n10 |
| **1.5.** | Iesniegtie, bet neapstiprinātie projekti, skaits |  | n5 |
| **2. Publikācijas** | | | |
| **2.1** | Starptautiskos, recenzētos zinātniskos izdevumos, kas iekļauti *Web of Science* vai *Scopus* zinātniskās literatūras datu bāzēs (pēdējos trijos gados), skaits |  | Zinātniskie raksti žurnālos, n60 |
|  | Konferenču rakstu krājumos, n30 |
| **2.2** | Anonīmi recenzētas starptautiskās zinātniskās publikācijas, kuras nav minētas 2.1. punktā, skaits |  | n10 |
| **2.3** | Zinātniskās monogrāfijas (1 autorloksne – 40 000 rakstu zīmes), autorlokšņu skaits |  | Izdotas izdevniecībās, kuras izpilda atbilstošus LZP kritērijus vai ir iekļautas  *Web of Science Book Citation Index,*  n × 40 |
|  | Izdotas Latvijas izdevniecībās, n × 20 |
| **2.4.** | Grāmatas (1 autorloksne – 40 000 rakstu zīmes), autorlokšņu skaits |  | n × 15 |
| **2.5.** | Citas zinātniskās publikācijas, kuras nav minētas 2.1. un 2.3. punktā, skaits |  | n5 |
| **2.6.** | Starptautisko konferenču materiāli (*Abstract*), skaits |  | n |
| **2.7.** | Zinātniski populārās un pārējās publikācijas, skaits |  | n5 |
| **3. Patenti, t.sk. augu šķirnes** | | | |
| **3.1** | Ārvalstīs spēkā uzturētā vai reģistrētā intelektuālā īpašuma skaits |  | n50 |
| **3.2** | Latvijā spēkā uzturētā vai reģistrētā intelektuālā īpašuma skaits |  | n20 |
| **3.3** | Pārdoto licenču un patentu skaits (Tepek\* un VAAD\*\*) |  | n30 |
| **4. Zinātnisko darbu vadīšana** | | | |
| **4.1** | Aizstāvētie promocijas darbi, skaits |  | n30 |
| **4.2** | Aizstāvētie maģistra darbi, skaits |  | n10 |
| **4.4** | Doktoranti, skaits |  | n10 |
| **5. Publicitāte** | | | |
| **5.1** | Referātu skaits starptautiskajās zinātniskajās konferencēs  1..................  2............... |  | Ziņojums plenārsēdē, n x 10 |
|  | Ziņojums sekcijā, n ×6 |
|  | Stenda ziņojums, n ×3 |
| **5.2** | Referātu skaits pārējās konferencēs  1..................  2............... |  | Ziņojums plenārsēdē, n x 7 |
|  | Ziņojums sekcijā, n ×5 |
|  | Stenda ziņojums, n ×3 |
| **5.3** | Dalība starptautiskā un valsts līmeņa izstādēs  1..................  2............... |  | n7 |
| **5.4** | Konferenču un semināru organizēšana  1..................  2............... |  | Starptautiskas zinātniskas konferences,  n30 |
|  | Latvijas mēroga zinātniskas konferences un semināri, n10 |
| **6. Recenzētie zinātniskie darbi** | | | |
| **6.1.** | Promocijas darbu recenzijas, skaits  1.............................  2...................... |  | n10 |
| **6.2.** | Zinātnisko monogrāfiju, grāmatu recenzijas, skaits  1..........................  2.......................... |  | n10 |
| **6.3.** | Recenzētie zinātniskie raksti, skaits |  | *Scopus* un *Web of Science* žurnālos  un krājumos, n6 |
|  | Citi zinātniskie raksti, n × 3 |
| **6.4.** | Darbs redkolēģijās (ja par to nesaņem atlīdzību), skaits  1 ...............  2................ |  | galvenais redaktors, n × 10 |
|  | redaktors, n × 5 |
| **7. Organizatoriskais darbs** | | | |
| **7.1.** | Darbs LR ministriju, citu centrālo valsts institūciju un starptautiskajās darba grupās vai komisijās, skaits  1..................  2............... |  | n6 |
| **7.2.** | Darbs LLU Senātā, centrālajās, ar rektora vai prorektora rīkojumu izveidotajās komisijās vai darba grupās, skaits  1..................  2............... |  | n3 |

\*Tepek – LLU Tehnoloģiju pārneses centrs

\*\*VAAD – Valsts augu aizsardzības dienests (kultūraugu šķirņu reģistrs)

* 1. LLU akadēmiskais personāls, vadošie pētnieki un pētnieki apkopotu informāciju par atskaites gadu atbilstoši tabulā norādītajiem ierakstiem iesniedz elektroniski līdz nākamā gada 10. janvārim.
  2. Informāciju par dalību projektos apkopo un LLU mājaslapā ievieto projektu administratori. Atskaites sagatavošanai informāciju par projektu vadītājiem un izpildītājiem ņem no Zinātnes un projektu attīstības centrā (ZPAC) pārskata perioda laikā uzkrātās datu bāzes. Atskaites iesniedzēji attiecīgajā tabulas rindā ieraksta tikai skaitu (tab. 1.p.).
  3. Projektu vadītājiem koeficientu nosaka atkarībā no projekta finansējuma apjoma, ko ZPAC saņem no Resursu uzskaites centra.
  4. Informāciju par publikācijām LLU informācijas sistēmā (IS) pārskata perioda laikā nodrošina akadēmiskā personāla pārstāvji, vēlētie vadošie pētnieki un pētnieki. Attiecīgajā tabulas rindā ieraksta tikai publikāciju skaitu. Atskaites sagatavošanai informāciju par publikācijām un to ranžējumu ņem no IS (tab. 2.p.).
  5. Informāciju par patentiem, t.sk. augu šķirnēm atskaites sagatavošanai ņem no Tepek un VAAD. Atskaites iesniedzēji attiecīgajā tabulas rindā ieraksta tikai skaitu (tab. 3. p.).
  6. Informāciju par studējošo aizstāvētajiem zinātniskajiem darbiem atskaites sagatavošanai ņem no Studiju centra. Atskaites iesniedzēji attiecīgajā tabulas rindā norāda tikai to skaitu (tab. 4. p.).
  7. Informāciju par publicitāti atskaites iesniedzēji pievieno tabulā zem attiecīgā ieraksta un norāda to skaitu (tab. 5. p.).
  8. Informāciju par recenzētajiem zinātniskajiem darbiem atskaites iesniedzēji pievieno tabulā zem attiecīgā ieraksta, norādot tikai žurnāla nosaukumu, kurā ievietots recenzējamais raksts, kā arī norāda to skaitu (tab. 6.p.).
  9. Informāciju par sabiedriskajām aktivitātēm atskaites iesniedzēji pievieno tabulā zem attiecīgā ieraksta un norāda to skaitu (tab. 7.p.).

1. **LLU struktūrvienību zinātniskās darbības efektivitātes vērtēšanas kritēriji 2016. gadā**

Struktūrvienības (fakultāšu un Valodu centra) zinātniskās darbības efektivitāti novērtē, saskaitot tās vadošo pētnieku, pētnieku un zinātniskos amatos nevēlētā akadēmiskā personāla sniegumu punktos.

**2.**

**Par izmaiņām Mežzinātņu nozares un materiālzinātņu nozares koksnes materiālu un tehnoloģijas apakšnozares promocijas padomes sastāvā (*ZP lēm16-8*).**

Noklausoties un apspriežot Meža fakultātes asociētā profesora Aigara Indriksona informāciju par izmaiņām Mežzinātņu nozares un Materiālzinātņu nozares Koksnes materiālu un tehnoloģijas apakšnozares promocijas padomes sastāvā

**LLU Zinātnes padome nolemj (*ZP lēm 16-8*):**

atbalstīt Latvijas Lauksaimniecības universitātes Meža fakultātes dekāna p.i. Jāņa Krūmiņa 2016. gada 19. aprīļa iesniegumu un ieteikt rektorei:

apstiprināt par Mežzinātņu nozares un Materiālzinātņu nozares Koksnes materiālu un tehnoloģijas apakšnozares promocijas padomes priekšsēdētāju Meža fakultātes profesoru, Dr.sc.ing. Uldi Spulli.

**3.**

**Par atzinuma sniegšanu Ināras Leikumas zinātniskās monogrāfijas „Pēteris Birkerts: Es laižu savus darbus pasaulē” izdošanai .**

Ziņo: Andra Zvirbule, eksperte, ZP pārstāvis (skat. 6.Pielikumu).

**LLU Zinātnes padome nolemj:**

Atbalstīt Ināras Leikumas zinātniskās monogrāfijas „Pēteris Birkerts: Es laižu savus darbus pasaulē” izdošanu.

**4. Dažādi.**

**4.1.** **Zinātniskā personāla slodzes un atlīdzības likmes noteikšanas kārtība (*ZP lēm 16-10*).**

Ziņo: Sandija Zēverte-Rivža, Zinātnes un projektu attīstības centra zinātniskā darba koordinatore.

**LLU Zinātnes padome nolemj (*ZP lēm 16-10*):**

apstiprināt *Zinātniskā personāla slodzes un atlīdzības likmes noteikšanas kārtību* (pielikumā).

*Pielikums:*

*LLU Zinātnes padomes*

*2016. gada 27. aprīļa sēdes lēmumam Nr. 16-10*

**Zinātniskā personāla slodzes un atlīdzības likmes noteikšanas kārtība**

1. Saskaņā ar Augstskolu likumu (1995) un LLU Satversmi, LLU akadēmiskā personāla uzdevums ir piedalīties studējošo izglītošanā, veikt zinātniskos pētījumus un publicēt to rezultātus (LLU Satversme, 1991). Šo uzdevumu veikšanai akadēmiskā slodze nodalāma no zinātniskā darba slodzes, saglabājot atbilstoši akadēmiskajai slodzei aprēķināto kopējo slodzi un atalgojumu.
2. Vismaz 30% no akadēmiskā personāla kopējās slodzes veido zinātniskā darbība, atbilstoši Augstskolu likumā (1995) formulētajiem amatu grupu darba uzdevumiem.
3. Kopējā zinātniskā darbinieka slodze visos ar zinātnisko darbību saistītajos amatos (akadēmiskajā amatā iekļautā zinātniskā darba slodze, projektu un līgumdarbu īstenošana, pēc iepriekšējā pārskata perioda rezultātiem aprēķinātais snieguma finansējums) nedrīkst būt zemāka par 0.25 pilna laika ekvivalenta (PLE).
4. Kopējā zinātniskā darba slodze var tikt palielināta, zinātniskajam darbiniekam iesaistoties pētniecības projektu un līgumdarbu īstenošanā. Akadēmiskajā amatā iekļautā zinātniskā darbinieka slodze tādā gadījumā var tikt samazināta, nodrošinot, ka kopējais zinātniskā darba PLE nesamazinās zem 0.25.
5. Akadēmiskajā amatā iekļautā zinātniskā darbinieka slodze un atalgojuma likme var tikt mainīta, atbilstoši zinātniskā darbinieka iesaistei projektu un līgumdarbu īstenošanā un šajos amatos noteiktajām atalgojuma likmēm.
6. Vēlētajiem zinātniskajiem darbiniekiem var tikt piešķirts atalgojums no zinātnes bāzes finansējuma saskaņā ar 2013.gada 12.novembra MK noteikumiem nr.1316 un 2013.gada 29.janvāra MK noteikumos nr.66 noteiktajām mēnešalgu grupām un amata kategorijām, aprēķinot tās atbilstoši darba līgumā iekļautajai plānotajai slodzei. Plānojot zinātniskā darbinieka slodzi, tiek ņemta vērā darbinieka zinātniskā darbība un darba rezultāti iepriekšējā pārskata periodā, kā arī zinātnes bāzes finansējuma apmērs.
7. Zinātnisko darbinieku atalgojums par darbu īstenotajos projektos un līgumdarbos tiek noteikts atbilstoši attiecīgo finanšu instrumentu regulējošo nacionālo un starptautisko normatīvo aktu prasībām, ņemot vērā projekta sarežģītību, viena projekta īstenošanai pieejamo finanšu resursu apjomu, projekta īstenošanas laikā apgūstamo finanšu resursu apjomu, projekta izpildītājiem nepieciešamo kvalifikāciju un citus ar projekta īstenošanu saistītos aspektus.
8. Ja zinātnisko darbinieku atalgojums par darbu īstenotajos projektos un līgumdarbos netiek noteikts attiecīgo finanšu instrumentu regulējošajos nacionālajos un starptautiskajos normatīvajos aktos, to nosaka projekta vai struktūrvienības vadītājs ņemot vērā projekta īstenošanai pieejamo finanšu resursu apjomu, 1. tabulā norādītās likmju robežas un proporcionāli iegūtajam punktu skaitam saskaņā ar 2. tabulā norādītajiem likmju diferencēšanas kritērijiem.
9. Piesaistot ārvalstu zinātniskos darbiniekus, to atalgojuma likme tiek noteikta atbilstoši vidējai stundas atalgojuma likmei konkrētajā amatā zinātniskā darbinieka pārstāvētajā mītnes zemē vai pārstāvētajā institūcijā ārvalstīs, ņemot vērā projekta īstenošanai pieejamo finanšu resursu apjomu.

1.tabula

**Zinātniskā personāla stundas tarifa likmes**

|  |  |  |  |
| --- | --- | --- | --- |
| Nr.p.k. | Amata nosaukums | Minimālā stundas likme, (EUR/h)\* | Maksimālā stundas likme, (EUR/h) |
|
| 1. | Vadošais pētnieks | 2.69 | 18 |
| 2. | Pētnieks | 2.5 | 16 |
| 3. | Zinātniskais asistents | 2.44 | 14 |

*\*Minimālā likme noteikta atbilstoši 2013.gada 29.janvāra MK noteikumiem nr. 66, minimālajai algai 1.kategorijā sekojošām mēnešalgu grupām: vadošais pētnieks – 11. grupa; pētnieks – 10.; zinātniskais asistents – 9. grupa;*

2.tabula

**Stundas likmju noteikšanas kritēriji**

|  |  |  |  |  |
| --- | --- | --- | --- | --- |
| Nr.p.k. | Kritērijs | Par kritērija izpildi piešķirto punktu skaita pamatojums | | |
| 1 punkts | 2 punkti | 3 punkti |
| 1. | Izglītība nozarē | Vidējā speciālā, augstākā | Maģistra grāds | Doktora grāds |
| 2. | Iepriekšējā darba pieredze projektu īstenošanā | Līdz 1 gadam nacionālos vai starptautiskos projektos vai līdzvērtīga darba pieredze | No 1 līdz 3 gadi nacionālos projektos vai līdz 1 gadam ES struktūrfondu un/vai starptautiskos projektos | Vairāk kā 3 gadi nacionālos projektos vai no 1 līdz 3 gadi ES struktūrfondu un/vai starptautiskos projektos |
| 3. | Projekta finansējuma apjoms projekta īstenošanas laikā | Līdz 10 000 EUR | No 10 000 EUR līdz 50 000 EUR | Vairāk kā 50 000 EUR |
| 4. | Zinātnisko publikāciju skaits\* | 1 publikācija | No 3 līdz 5 publikācijas | Vairāk kā 5 publikācijas |
| Maģistrantiem, doktorantiem un jaunajiem zinātniekiem 1 publikācija vai publicēts kopsavilkums | Maģistrantiem, doktorantiem un jaunajiem zinātniekiem vismaz 2 publikācijas | Maģistrantiem, doktorantiem un jaunajiem zinātniekiem vismaz 3 publikācijas |
| 5. | T.sk. SCOPUS un WoS indeksētas zinātniskās publikācijas\* | - | No 1 līdz 3 publikācijas | Vairāk kā 3 publikācijas |
| Maģistrantiem, doktorantiem un jaunajiem zinātniekiem vismaz 1 publikācija | Maģistrantiem, doktorantiem un jaunajiem zinātniekiem vismaz 2 publikācijas |
| 6. | Patenti un/vai augu šķirnes\*\* | 1 | No 1 līdz 3 | Vairāk kā 3 |
| 7. | Svešvalodas prasmes\*\*\* | Svešvalodas prasmes pamata (A) līmenī | Svešvalodas prasmes vidējā (B) līmenī | Svešvalodas prasmes augstākā (C) līmenī |

*\* Publikāciju skaits pēdējo 5 gadu laikā*

*\*\* Patentu un/vai augu šķirņu skaits pēdējo 10 gadu laikā*

*\*\*\* Svešvalodu prasmes nosaka atbilstoši Eiropas valodu prasmes līmeņu pašnovērtējuma tabulai:* [*http://www.europass.lv/content/files/Valodu%20pa%C5%A1nov%C4%93rt%C4%93juma%20tabula\_2.doc*](http://www.europass.lv/content/files/Valodu%20pa%C5%A1nov%C4%93rt%C4%93juma%20tabula_2.doc)

**4.2. Informācija Par LZP 2016.gada Ekspertu komisiju vēlēšanām.**

Ziņo: Dzidra Kreišmane, Zinātnes un projektu attīstības centra vadītāja.

**LLU Zinātnes padome nolemj:**

Informāciju pieņemt zināšanai.

**4.3.Par semināru IZM „Par infrastruktūras attīstību”.**

Arnis Mugurēvičs: Piedāvājums finansējumam bija mazāks, t.sk. APP. Mēs protestējām vienotā frontē ar ZM. Sarunas turpinās. LLU jaunas ēkas necels, vienīgi notiks ēku renovācija. LLU vadīsies pēc stratēģijas. 18.08. būs MK noteikumi. ZM atbalsts mums ir, jo mēs iznesām konsolidācijas projekta smagumu. Fakultātēs jānosaka atbildīgie par zinātnisko laboratoriju aparatūru. VIAA pārbaudīs žurnālus, būs jāpierāda iekārtu izmantošana.

**LLU Zinātnes padome nolemj:**

Informāciju pieņemt zināšanai.

**4.4. Par SIA “Latvijas Augu aizsardzības pētniecības centrs” statūtiem.**

Ziņo: Arnis Mugurēvičs, Zinātnes padomes priekšsēdis

**LLU Zinātnes padome nolemj:**

Atbalstīt un virzīt Senātam apstiprināšanai lēmuma projektu „Par SIA „Latvijas Augu aizsardzības pētniecības centrs” statūtiem”.

Zinātnes padomes priekšsēdis Arnis Mugurēvičs

Zinātnes padomes sekretāre Ausma Markevica